Jude Thaddeus Okolo

Mons. Jude Thaddeus Okolo OESSH (* 18. december 1956, Kano, Nigéria) je nigérijský rímskokatolícky duchovný kňaz, arcibiskup ktorý od roku 1990 pôsobí v diplomatických službách Svätej stolice. Od roku 2008 je arcibiskupom a zastával funkciu apoštolského nuncia v niekoľkých krajinách. Od roku 2022 do roku 2026 bol apoštolským nunciom v Česku. Vo funkcii apoštolského nuncia v Česku nahradil amerického arcibiskupa Charlesa Balva.

Okrem rodnej igboštiny (a hauštiny, ktorá je jazykom oblasti, z ktorej pochádza) hovorí plynule anglicky, francúzsky, taliansky, španielsky a nemecky.

 Život 
Narodil sa 18. decembra 1956 v Kanu v Nigérii. Na kňaza bol vysvätený arcibiskupom Francisom Arinzom 2. júla 1983. Bol pridelený k rímskej kúrii, kde v rokoch 19841986 pracoval v oblasti dialógu s kresťanskými sektami. Potom absolvoval postgraduálne štúdium v Ríme a získal doktorát z kánonického práva a diplom z diplomatických štúdií.

Do diplomatických služieb Svätej stolice vstúpil v roku 1990 a pôsobil na diplomatických misiách a nunciatúrach na Srí Lanke, Haiti, Antilských ostrovoch a ďalších karibských ostrovných štátoch, vo Švajčiarsku, Česku a Austrálii.

 Biskup 
Dňa 2. augusta 2008 ho pápež Benedikt XVI. menoval titulárnym arcibiskupom novickým a apoštolským nunciom v Stredoafrickej republike a Čade. Biskupské svätenie prijal z rúk kardinála Francisa Arinzeho 27. septembra 2008.

Pápež František ho 7. októbra 2013 menoval apoštolským nunciom v Dominikánskej republike a apoštolským legátom v Portoriku.

Dňa 13. mája 2017 ho pápež František vymenoval za apoštolského nuncia v Írsku. Tam sa v roku 2018 stal členom Rádu Božieho hrobu ako komtúr s hviezdou.

Dňa 1. mája 2022 ho pápež František vymenoval za apoštolského nuncia v Česku.

V sobotu 2. septembra 2023 uviedol spolu s královohradeckým biskupom Jánom Vokálom, do života cirkvi presnú kópiu Capelinhy pre strednú a východnú Európu v Českomoravskej Fatime v Koclírove.

Pápež Lev XIV. ho 11. februára 2026 vymenoval za apoštolského nuncia na Haiti.

 Galéria 

 Referencie 

 Iné projekty 

 Zdroj 

Kategória:Nigérijskí rímskokatolícki biskupi
Kategória:Rímskokatolícki arcibiskupi
Kategória:Apoštolskí nunciovia v Domikánskej republike
Kategória:Apoštolskí nunciovia v Írsku
Kategória:Apoštolskí nunciovia v Česku
Kategória:Apoštolskí legáti v Portoriku